Source: http://www.bihon.ro/sunt-convins-ca-putem-castiga/1525409
Timestamp: 2018-01-21 20:43:25+00:00

Document:
„Sunt convins că putem câştiga” - BIHON
„Sunt convins că putem câştiga”
la	16. aprilie 2015 13:36
Orădenii speră să ducă seria cu Steaua CSM până în meciul cinci FOTO: ROLLANDFOTO
CSM U Oradea şi Steaua CSM se întâlnesc sâmbătă şi duminică, la Arena „Antonio Alexe”.
CSM U Oradea a pierdut dramatic primele meciuri cu Steaua
După două victorii ale Stelei la Bucureşti, vicecampioana CSM U Oradea speră să întoarcă rezultatul întânirii în următoarele două partide, pe care le va disputa pe propriul teren. Echipa bucureşteană conduce cu 2-0 la general, impunându-se în primele partide la limită, scoruri 80-79 şi 79-77.
„Sunt foarte supărat că am pierdut ambele meciuri la București. Am fi meritat să câștigăm cel puțin unul dintre ele. Am avut șansa de a învinge în ambele jocuri, însă nu am reușit să concretizăm șansele avute la final. De asta e frumos baschetul. Se poate întâmpla orice într-o fracțiune de secundă. Asta este distanța de la fericire la supărare”, a declarat căpitanul CSM U Oradea, Vujadin Subotic.
Jucătorul muntenegrean este convins că formaţia sa poate câştiga ambele meciuri de acasă cu Steaua CSM. „Este foarte important faptul că seria se mută la Oradea. Pot să spun că avem cu toții un sentiment deosebit când jucăm în fața propriilor noştri suporteri. Îi așteptăm alături de noi în număr cât mai mare. Cu ei lângă echipă sunt convins că putem să câștigăm”, a spus Vujadin Subotic.
Au lucrat la recuperări
Căpitanul orădenilor afirmă că echipa a lucrat mult la antrenamente pentru a îmbunătăţi jocul din faza defensivă, precum şi cel de la recuperare. „Există anumite lucruri pe care trebuie să le corectăm în jocul nostru. Trebuie să limităm diferența consemnată la recuperare ofensivă în primele două meciuri. De asemenea, am lucrat la anumite lucruri în faza de apărare și cred că vom arăta mai bine în meciurile care urmează”, a explicat Vuja.
Meciul trei dintre CSM U Oradea şi Steaua CSM are loc sâmbătă, de la ora 19:50 şi va fi condus de arbitrii Marius Ciulin, Ciprian Stoica şi Sorin Drugău (comisar FR Baschet, Marius Marinescu). În cazul unei mult-dorite victorii orădene în partida de sâmbătă, va urma meciul patru, programat duminică, de la ora 18:00, sub conducerea arbitrilor Alexandru Olaru, Bogdan Podar şi Şerban Raşoga (comisar FR Baschet, Doru Vinaşi).
Taguri: baschet masculin, CSM U Oradea, play off, steaua csm

References: CSM 

CSM 
 CSM 

CSM 
 CSM 
 CSM 
 CSM 
 CSM 
 CSM